
	Tarkistukset säädösesitykseen

	Palstoina esitettävät parlamentin tarkistukset

Poistettava teksti merkitään vasempaan palstaan lihavoidulla kursiivilla. Tekstiä korvattaessa muutosmerkinnät tehdään molempiin palstoihin lihavoidulla kursiivilla. Uusi teksti merkitään oikeaan palstaan lihavoidulla kursiivilla.

Tarkistuksen tunnistetietojen ensimmäisellä ja toisella rivillä ilmoitetaan käsiteltävänä olevan säädösesityksen kohta, jota tarkistetaan. Jos tarkistus koskee olemassa olevaa säädöstä, jota säädösesityksellä muutetaan, tunnistetietojen kolmannella rivillä ilmoitetaan muutettavan säädöksen tyyppi ja numero ja neljännellä rivillä tarkistettavan tekstinkohdan paikannus.

Konsolidoituna tekstinä esitettävät parlamentin tarkistukset

Uusi teksti merkitään lihavoidulla kursiivilla. Poistettava teksti merkitään symbolilla ▌tai yliviivauksella. Tekstiä korvattaessa muutosmerkinnät tehdään siten, että uusi teksti merkitään lihavoidulla kursiivilla ja korvattava teksti poistetaan tai viivataan yli. 
Parlamentin yksiköiden tekemiä lopullisen tekstin teknisiä muutoksia ei merkitä.






SISÄLTÖ
Sivu
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI	5
PERUSTELUT	19
LIITE: YHTEISÖT TAI HENKILÖT, JOILTA ESITTELIJÄ ON SAANUT TIETOJA	21

[bookmark: _Toc203376562]

LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta Euroopan parlamentin ja neuvoston asetukseksi asetuksen (EU) 2021/691 muuttamisesta siltä osin kuin on kyse sellaisten työntekijöiden tukemisesta, joita uhkaa välitön työpaikan menettäminen rakenneuudistusten kohteena olevissa yrityksissä
(COM(2025)0140 – C10‑0060/2025 – 2025/0073(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0140),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 175 artiklan, joiden mukaisesti komissio on antanut ehdotuksen parlamentille (C10-0060/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon budjettivaliokunnan talousarvionäkökohtia koskevan arvion,
–	ottaa huomioon työjärjestyksen 60 ja 58 artiklan,
–	ottaa huomioon Euroopan talous- ja sosiaalikomitean lausunnon,[footnoteRef:1] [1: 	EUVL C, , ELI: http://data.europa.eu/eli/C/2024/.../oj. / Ei vielä julkaistu virallisessa lehdessä. ] 

–	ottavat huomioon alueiden komitean lausunnon[footnoteRef:2], [2: 	EUVL C, , ELI: http://data.europa.eu/eli/C/2024/.../oj. / Ei vielä julkaistu virallisessa lehdessä. ] 

–	ottaa huomioon työllisyyden ja sosiaaliasioiden valiokunnan mietinnön (A10‑0000/2025),
1.	vahvistaa jäljempänä esitetyn ensimmäisen käsittelyn kannan;
2.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.


<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus asetukseksi</DocAmend>
<Article>Johdanto-osan 6 kappale</Article>
	

	Komission teksti
	Tarkistus

	(6)	EGR:llä on edelleen tärkeä rooli joustavana välineenä, josta tuetaan työpaikkansa laajamittaisissa rakenneuudistuksissa menettäneitä työntekijöitä ja autetaan heitä löytämään uusia työpaikkoja mahdollisimman pian. Unionin olisi jatkossakin tarjottava erityistä kertaluonteista tukea helpottamaan työttömiksi jääneiden työntekijöiden integroitumista uudelleen ihmisarvoiseen ja kestävään työhön alueilla, aloilla, toimialueilla tai työmarkkina-alueilla, joihin kohdistuu äkillinen vakava talouden häiriötila. EU:n on varmistettava vaurautensa ja kilpailukykynsä kestävällä tavalla niin, että se samalla säilyttää ainutlaatuisen sosiaalisen markkinataloutensa, onnistuu vihreässä ja digitaalisessa siirtymässä sekä turvaa demokratiansa, taloudellinen turvallisuutensa ja geopoliittinen asemansa. Jotta voidaan turvata EU:n tulevaisuus talouden edelläkävijänä ja edistyä sekä digitaalisessa että vihreässä siirtymässä, on olennaisen tärkeää tukea työntekijöitä, joita uhkaa välitön työpaikan menettäminen rakenneuudistusten kohteena olevissa yrityksissä, jotta he voivat hankkia taitoja, jotka auttavat heitä siirtymään eri tehtävään tai uuteen työpaikkaan.
	(6)	EGR:llä on edelleen tärkeä rooli joustavana välineenä, josta tuetaan työpaikkansa laajamittaisissa rakenneuudistuksissa menettäneitä työntekijöitä ja autetaan heitä löytämään uusia työpaikkoja mahdollisimman pian. Unionin olisi jatkossakin tarjottava erityistä kertaluonteista tukea helpottamaan työttömiksi jääneiden työntekijöiden integroitumista uudelleen ihmisarvoiseen ja kestävään työhön alueilla, aloilla, toimialueilla tai työmarkkina-alueilla, joihin kohdistuu äkillinen vakava talouden häiriötila. EU:n on varmistettava vaurautensa, strateginen autonomiansa ja kilpailukykynsä kestävällä tavalla niin, että se samalla säilyttää ainutlaatuisen sosiaalisen markkinataloutensa, onnistuu vihreässä ja digitaalisessa siirtymässä sekä turvaa demokratiansa, taloudellinen turvallisuutensa ja geopoliittinen asemansa. Vihreään ja digitaaliseen siirtymään liittyvä tuotantomallien muutos kulkee käsi kädessä rakenneuudistusprosessien kanssa, millä saattaa olla olennainen vaikutus kun halutaan varmistaa yrityksen taloudellinen kestävyys ja työllisyyden vakaus pitkällä tähtäimellä ja vahvistaa näin unionin kilpailukykyä ja suojata samalla työpaikkoja. Jotta voidaan turvata EU:n tulevaisuus talouden edelläkävijänä ja edistyä sekä digitaalisessa että vihreässä siirtymässä, on olennaisen tärkeää tukea työntekijöitä, joita uhkaa välitön työpaikan menettäminen rakenneuudistusten kohteena olevissa yrityksissä, jotta he voivat hankkia taitoja, jotka auttavat heitä siirtymään eri tehtävään tai uuteen työpaikkaan. Jos rakenneuudistusprosessi vaikuttaa yritysten suorien toimittajien tai jatkokäyttäjien toimintaan, tuen olisi oltava myös näiden yritysten palveluksessa olevien työntekijöiden saatavilla. Tällaisissa tapauksissa kyseisten yritysten olisi osoitettava todennettu syy-yhteys alkuperäisen rakenneuudistusprosessin kanssa.


Or. <Original>{EN}en</Original>
</Amend>
<Amend>Tarkistus		<NumAm>2</NumAm>
<DocAmend>Ehdotus asetukseksi</DocAmend>
<Article>Johdanto-osan 7 kappale</Article>
	

	Komission teksti
	Tarkistus

	(7)	Sen vuoksi on tarpeen muuttaa asetusta (EU) 2021/691 siten, että EGR:stä voidaan tarjota tukea myös työntekijöille, joita uhkaa välitön työpaikan menettäminen rakenneuudistusten kohteena olevassa yrityksessä. Koska nämä työntekijät ovat edelleen työelämässä, heidän työnantajansa voi pyytää tukea asianomaisten jäsenvaltioiden viranomaisten kautta. Koska EGR:ää hallinnoidaan yhteistyössä jäsenvaltioiden kanssa, jäsenvaltioiden viranomaiset voivat hakea EGR:n yhteisrahoitusta yrityksen pyynnöstä edellyttäen, että yritys suostuu antamaan kansallisen yhteisrahoitusosuuden. Jos EGR:n rahoitustukea myönnetään, asianomaisen jäsenvaltion olisi asetettava pyydetyt varat yrityksen saataville kahden viikon kuluessa niiden vastaanottamisesta. Yrityksen olisi toimitettava jäsenvaltiolle kaikki tiedot, joita tarvitaan asianomaisen rahoitustuen täytäntöönpanoa koskevan loppukertomuksen laatimiseksi, kuuden kuukauden kuluessa tuen täytäntöönpanon päättymisestä. Komissio laatii edunsaajia koskevan selvityksen, ja yrityksen olisi asetettava selvitys ohjelmaan osallistuneiden työntekijöiden saataville.
	(7)	Sen vuoksi on tarpeen muuttaa asetusta (EU) 2021/691 siten, että EGR:stä voidaan tarjota tukea myös työntekijöille, joita uhkaa välitön työpaikan menettäminen rakenneuudistusten kohteena olevassa yrityksessä sen toimittajat ja jatkokäyttäjät mukaan lukien. Rakenneuudistuksen kohteena oleville yrityksille olisi osoitettava tukea ainoastaan, jos prosessi tukee vihreää ja digitaalista siirtymää, jotta voidaan varmistaa EGR:n tehokas varainkäyttö. Koska nämä työntekijät ovat edelleen työelämässä, heidän työnantajansa voi pyytää tukea asianomaisten jäsenvaltioiden viranomaisten kautta. Jäsenvaltion olisi sallittava kollektiivisten hakemusten jättäminen poikkeusperustein silloin, kun rakenneuudistusprosessi vaikuttaa useaan yritykseen. Koska EGR:ää hallinnoidaan yhteistyössä jäsenvaltioiden kanssa, jäsenvaltioiden viranomaiset voivat hakea EGR:n yhteisrahoitusta yrityksen pyynnöstä edellyttäen, että yritys suostuu antamaan kansallisen yhteisrahoitusosuuden. Jos EGR:n rahoitustukea myönnetään, asianomaisen jäsenvaltion olisi asetettava pyydetyt varat yrityksen saataville mahdollisimman pian ja aina viimeistään kahden viikon kuluessa niiden vastaanottamisesta. Yrityksen olisi toimitettava jäsenvaltiolle kaikki tiedot, joita tarvitaan asianomaisen rahoitustuen täytäntöönpanoa koskevan loppukertomuksen laatimiseksi, kuuden kuukauden kuluessa tuen täytäntöönpanon päättymisestä. Komissio laatii edunsaajia koskevan selvityksen, ja yrityksen olisi asetettava selvitys ohjelmaan osallistuneiden työntekijöiden saataville.


Or. <Original>{EN}en</Original>
</Amend>
<Amend>Tarkistus		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 7 a kappale (uusi)</Article>
	

	Komission teksti
	Tarkistus

	
	(7 a)	Työntekijät, joita uhkaa välitön työpaikan menettäminen, ovat edelleen työelämässä, joten heidät on pidettävä ajan tasalla rakenneuudistusprosessin aikana. Yritysten on tämän vuoksi noudatettava voimassa olevaa kansallista lainsäädäntöä työmarkkinaosapuolten vuoropuhelusta, työehtosopimusneuvotteluista ja ammattiliittojen osallistumisesta rakenneuudistusprosessiin kokonaisuudessaan sekä pannessa täytäntöön EGR:n varoin rahoitettuja kohdennettuja tukipaketteja.


Or. <Original>{EN}en</Original>
</Amend>
<Amend>Tarkistus		<NumAm>4</NumAm>
<DocAmend>Ehdotus asetukseksi</DocAmend>
<Article>Johdanto-osan 9 kappale</Article>
	

	Komission teksti
	Tarkistus

	(9)	Sellaisille työntekijöille annettavassa tuessa, joita uhkaa välitön työpaikan menettäminen rakenneuudistuksen kohteena olevassa yrityksessä, olisi otettava huomioon kansallisten toimenpiteiden puitteissa saatavilla olevat tukimuodot. Työajan lyhentämisjärjestelyjen ei pitäisi olla oikeutettuja EGR:n tukeen, koska ne eivät liity työpaikkojen menettämiseen vaan työskentelyn tilapäiseen keskeyttämiseen. Tukea hakenut yritys voi teettää alihankintana koordinoidun yksilöllisen toimenpidepaketin toteuttamisen tai osan siitä, jos kansalliset toimenpiteet sen sallivat.
	(9)	Sellaisille työntekijöille annettavassa tuessa, joita uhkaa välitön työpaikan menettäminen rakenneuudistuksen kohteena olevassa yrityksessä, olisi täydennettävä kansallisten toimenpiteiden puitteissa saatavilla olevia tukimuotoja ja tuettava vihreää ja digitaalista siirtymää uudelleen- ja täydennyskouluttamalla työntekijöitä ja varmistamalla näin, että syntyvät työpaikat ovat laadukkaita ja työolot asianmukaiset. Työajan lyhentämisjärjestelyjen ei pitäisi olla oikeutettuja EGR:n tukeen, koska ne eivät liity työpaikkojen menettämiseen vaan työskentelyn tilapäiseen keskeyttämiseen. Tukea hakenut yritys voi teettää alihankintana koordinoidun yksilöllisen toimenpidepaketin toteuttamisen tai osan siitä, jos kansalliset toimenpiteet sen sallivat.


Or. <Original>{EN}en</Original>
</Amend>
<Amend>Tarkistus		<NumAm>5</NumAm>
<DocAmend>Ehdotus asetukseksi</DocAmend>
<Article>Johdanto-osan 10 kappale</Article>
	

	Komission teksti
	Tarkistus

	(10)	Tällaisten toimenpiteiden, jotka on kohdennettu työntekijöihin, joita uhkaa välitön työpaikan menettäminen rakenneuudistuksen kohteena olevassa yrityksessä, yhteisrahoitusosuuden olisi vastattava työttömiksi jääneille työntekijöille annettavan EGR:n tuen yhteisrahoitusosuutta. EGR-tukea hakevien yritysten olisi annettava kansallinen yhteisrahoitusosuus.
	(10)	Tällaisten toimenpiteiden, jotka on kohdennettu työntekijöihin, joita uhkaa välitön työpaikan menettäminen rakenneuudistuksen kohteena olevassa yrityksessä, yhteisrahoitusosuuden olisi vastattava työttömiksi jääneille työntekijöille annettavan EGR:n tuen yhteisrahoitusosuutta. Kollektiivisiin hakemuksiin sisältyvien toimittajien ja jatkokäyttäjien olisi soveltuvissa tapauksissa vastattava yhteisrahoituksesta, joka kattaa niiden omien työntekijöiden tuen. EGR-tukea hakevien yritysten olisi annettava kansallinen yhteisrahoitusosuus.


Or. <Original>{EN}en</Original>
</Amend>
<Amend>Tarkistus		<NumAm>6</NumAm>
<DocAmend>Ehdotus asetukseksi</DocAmend>
<Article>Johdanto-osan 14 a kappale (uusi)</Article>
	

	Komission teksti
	Tarkistus

	
	(14 a)	Joissakin jäsenvaltioissa nykyistä EGR:ää käytetään säännöllisesti, kun taas toisissa jäsenvaltioissa käyttöaste on jäänyt matalaksi. Näissä jäsenvaltioissa olisikin järjestettävä tiedotuskampanjoita, joilla voitaisiin lisätä tietoa EGR:n saatavuudesta. Komission olisi avustettava jäsenvaltioita tarjoamalla teknistä opastusta ja jakamalla parhaita käytäntöjä.


Or. <Original>{EN}en</Original>
</Amend>
<Amend>Tarkistus		<NumAm>7</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 1 alakohta</Article>
<DocAmend2>Asetus (EU) 2021/691</DocAmend2>
<Article2>1 artikla – 2 kohta</Article2>
	

	Komission teksti
	Tarkistus

	”2.	EGR tarjoaa 4 artiklan mukaisesti tukea merkittävien rakenneuudistusten yhteydessä työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja työntekijöille, joita uhkaa välitön työpaikan menettäminen rakenneuudistuksen kohteena olevassa yrityksessä.”;
	”2.	EGR tarjoaa 4 artiklan mukaisesti tukea merkittävien rakenneuudistusten yhteydessä työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja työntekijöille, joita uhkaa välitön työpaikan menettäminen rakenneuudistuksen kohteena olevassa yrityksessä, mukaan lukien niiden suorat toimittajat ja jatkokäyttäjät, edellyttäen, että direktiivin 98/59/EY mukaiset kansalliset velvoitteet on täytetty ennen EGR-hakemuksen jättämistä ja rakenneuudistus edistää vihreää ja digitaalista siirtymää.”;


Or. <Original>{EN}en</Original>
</Amend>
<Amend>Tarkistus		<NumAm>8</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 2 alakohta</Article>
<DocAmend2>Asetus (EU) 2021/691</DocAmend2>
<Article2>2 artikla – 1 kohta</Article2>
	

	Komission teksti
	Tarkistus

	”1.	EGR tukee globalisaatiosta ja teknologisista ja ympäristöön liittyvistä muutoksista johtuvia sosioekonomisia muutoksia auttamalla työttömiksi jääneitä työntekijöitä ja itsenäisiä ammatinharjoittajia, joiden työskentely on loppunut, sopeutumaan rakennemuutokseen. EGR on hätärahasto. Näin EGR edistää Euroopan sosiaalisten oikeuksien pilarissa vahvistettujen periaatteiden toteuttamista ja lisää sosiaalista ja taloudellista yhteenkuuluvuutta alueiden ja jäsenvaltioiden välillä.
	”1.	EGR tukee globalisaatiosta ja teknologisista ja ympäristöön liittyvistä muutoksista johtuvia sosioekonomisia muutoksia auttamalla työttömiksi jääneitä työntekijöitä ja itsenäisiä ammatinharjoittajia, joiden työskentely on loppunut, sopeutumaan rakennemuutokseen. EGR:stä tuetaan myös työntekijöitä tai itsenäisiä ammatinharjoittajia, joita uhkaa välitön työpaikan menettäminen. EGR on hätärahasto. Näin EGR edistää Euroopan sosiaalisten oikeuksien pilarissa vahvistettujen periaatteiden toteuttamista, edistää kestävää työllisyyttä ja lisää sosiaalista ja taloudellista yhteenkuuluvuutta alueiden ja jäsenvaltioiden välillä.


Or. <Original>{EN}en</Original>
</Amend>
<Amend>Tarkistus		<NumAm>9</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 4 alakohta – b alakohta</Article>
<DocAmend2>Asetus (EU) 2021/691</DocAmend2>
<Article2>4 artikla – 2 kohta – d alakohta</Article2>
	

	Komission teksti
	Tarkistus

	”d)	vähintään 200:aa työntekijää uhkaa välitön työpaikan menettäminen jäsenvaltiossa rakenneuudistuksen kohteena olevassa yrityksessä.”;
	”d)	vähintään 200:aa työntekijää uhkaa välitön työpaikan menettäminen, koska yritys on jäsenvaltiossa rakenneuudistuksen kohteena, mukaan lukien yrityksen toimittajien ja jatkokäyttäjien työntekijät, joihin tämä vaikuttaa;


Or. <Original>{EN}en</Original>
</Amend>
<Amend>Tarkistus		<NumAm>10</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 6 alakohta</Article>
<DocAmend2>Asetus (EU) 2021/691</DocAmend2>
<Article2>6 artikla – 1 kohta – c alakohta</Article2>
	

	Komission teksti
	Tarkistus

	”c)	työntekijät, joita uhkaa välitön työpaikan menettäminen rakenneuudistuksen kohteena olevassa yrityksessä. Työntekijät pysyvät tukikelpoisina myös siinä tapauksessa, että työsuhde tosiasiallisesti päättyy. Tukikelpoisia ovat ainoastaan ne rakenneuudistukset, jotka katsotaan direktiivin 98/59/EY mukaisiksi joukkovähentämisiksi.”;
	”c)	työntekijät, joita uhkaa välitön työpaikan menettäminen rakenneuudistuksen kohteena olevassa yrityksessä, mukaan lukien niiden suorat toimittajat ja jatkokäyttäjät. Työntekijät pysyvät tukikelpoisina myös siinä tapauksessa, että työsuhde tosiasiallisesti päättyy. EGR:n tukea työsuhteen aikana saaneita työntekijöitä ei saa estää vastaanottamasta lisätukea työsuhteen päättymisen jälkeen. Tukikelpoisia ovat ainoastaan ne rakenneuudistukset, jotka katsotaan direktiivin 98/59/EY mukaisiksi joukkovähentämisiksi.”;


Or. <Original>{EN}en</Original>
</Amend>
<Amend>Tarkistus		<NumAm>11</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 7 alakohta – a alakohta</Article>
<DocAmend2>Asetus (EU) 2021/691</DocAmend2>
<Article2>7 artikla – 1 kohta</Article2>
	

	Komission teksti
	Tarkistus

	”1.	EGR:n rahoitustukea voidaan myöntää aktiivisen työvoimapolitiikan toimenpiteisiin, jotka ovat osa koordinoitua pakettia, jonka tarkoituksena on helpottaa kohteena olevien edunsaajien, erityisesti niistä heikoimmassa asemassa olevien, integroitumista uudelleen palkkatyöhön tai itsenäiseen ammatinharjoittamiseen tai auttaa 6 artiklan ensimmäisen kohdan c alakohdassa tarkoitettuja työntekijöitä hankkimaan taidot, joita he tarvitsevat siirtyäkseen joko eri tehtävään nykyisen työnantajan palveluksessa tai eri työnantajan palvelukseen.”;
	”1.	EGR:n rahoitustukea voidaan myöntää aktiivisen työvoimapolitiikan toimenpiteisiin, jotka ovat osa koordinoitua pakettia, jonka tarkoituksena on helpottaa kohteena olevien edunsaajien, erityisesti niistä heikoimmassa asemassa olevien, integroitumista uudelleen palkkatyöhön tai itsenäiseen ammatinharjoittamiseen tai auttaa 6 artiklan ensimmäisen kohdan c alakohdassa tarkoitettuja työntekijöitä hankkimaan taidot, joita he tarvitsevat siirtyäkseen joko eri tehtävään nykyisen työnantajan palveluksessa tai eri työnantajan palvelukseen mielellään kotiseudullaan.”;


Or. <Original>{EN}en</Original>
</Amend>
<Amend>Tarkistus		<NumAm>12</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 7 alakohta – b alakohta</Article>
<DocAmend2>Asetus (EU) 2021/691</DocAmend2>
<Article2>7 artikla – 2 kohta – 2 alakohta – c alakohta</Article2>
	

	Komission teksti
	Tarkistus

	”c)	Koordinoituun pakettiin voi 6 artiklan ensimmäisen kohdan c alakohdassa tarkoitettujen edunsaajien osalta sisältyä työntekijän yksilöllisiin tarpeisiin räätälöityä koulutusta ja uudelleenkoulutusta, mukaan lukien tieto- ja viestintätekniikka ja muut digitaalisella aikakaudella vaadittavat taidot, hankittujen tietojen ja taitojen sertifiointi, yksilöllisiä työnhakuneuvontapalveluja ja kohdennettua ryhmätoimintaa, ammatillista ohjausta, neuvontapalveluja, mentorointia, työnvälitysapua, yrittäjyyden edistämistä ja yhteistyötoimia. Siihen ei saa sisältyä työajan lyhentämisjärjestelyjä.”;
	”c)	Koordinoituun pakettiin voi 6 artiklan ensimmäisen kohdan c alakohdassa tarkoitettujen edunsaajien osalta sisältyä työntekijän yksilöllisiin tarpeisiin räätälöityä koulutusta ja uudelleenkoulutusta, joka täydentää kansallisten toimien kautta saatavana olevaa tukea, mukaan lukien tieto- ja viestintätekniikka ja muut digitaalisella aikakaudella vaadittavat taidot, hankittujen tietojen ja taitojen sertifiointi, yksilöllisiä työnhakuneuvontapalveluja ja kohdennettua ryhmätoimintaa, ammatillista ohjausta, neuvontapalveluja, mentorointia, työnvälitysapua, yrittäjyyden edistämistä ja yhteistyötoimia. Siihen ei saa sisältyä työajan lyhentämisjärjestelyjä.”;


Or. <Original>{EN}en</Original>
</Amend>
<Amend>Tarkistus		<NumAm>13</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 7 alakohta – b a alakohta (uusi)</Article>
<DocAmend2>Asetus (EU) 2021/691</DocAmend2>
<Article2>7 artikla – 2 kohta – 2 alakohta (uusi)</Article2>
	

	Komission teksti
	Tarkistus

	
	b a)	lisätään 2 kohtaan alakohta seuraavasti:

	
	”Laatiessaan koordinoituja paketteja tämän kohdan mukaisesti työnantajan on varmistettava, että työmarkkinaosapuolet ovat mukana prosessissa sovellettavan kansallisen lainsäädännön mukaisesti erityisesti määrittämällä osaamistarpeita, osallistumalla koulutusohjelmien suunnitteluun, validoimalla laatua ja valvomalla täytäntöönpanoa.” 


Or. <Original>{EN}en</Original>
</Amend>
<Amend>Tarkistus		<NumAm>14</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 1 kohta</Article2>
	

	Komission teksti
	Tarkistus

	1.	Rakenneuudistuksen kohteena olevat yritykset voivat pyytää asianomaista jäsenvaltiota esittämään EGR:n rahoitustukea koskevan hakemuksen, jos 4 artiklan 2 kohdan d alakohdassa säädetyt toimintakriteerit täyttyvät ja jos yritys haluaa tarjota EGR:stä yhteisrahoitettua tukea niille työvoimansa osille, joita uhkaa välitön työpaikan menettäminen 6 artiklan ensimmäisen kohdan c alakohdan mukaisesti. Yrityksen on esitettävä tällainen pyyntö kahden viikon kuluessa päivästä, jona se oli ilmoittanut kirjallisesti viranomaisille suunnitelluista joukkovähentämisistä direktiivin 98/59/EY 3 artiklan 1 kohdan mukaisesti.
	1.	Rakenneuudistuksen kohteena olevat yritykset voivat pyytää asianomaista jäsenvaltiota esittämään EGR:n rahoitustukea koskevan hakemuksen, jos 4 artiklan 2 kohdan d alakohdassa säädetyt toimintakriteerit täyttyvät, jos yritys haluaa tarjota EGR:stä yhteisrahoitettua tukea niille työvoimansa osille, joita uhkaa välitön työpaikan menettäminen 6 artiklan ensimmäisen kohdan c alakohdan mukaisesti ja kuultuaan työntekijöiden edustajia. Yrityksen on esitettävä tällainen pyyntö kahden viikon kuluessa päivästä, jona se oli ilmoittanut kirjallisesti viranomaisille suunnitelluista joukkovähentämisistä direktiivin 98/59/EY 3 artiklan 1 kohdan mukaisesti.


Or. <Original>{EN}en</Original>
</Amend>
<Amend>Tarkistus		<NumAm>15</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 2 kohta</Article2>
	

	Komission teksti
	Tarkistus

	2.	Kaikkien jäsenvaltioiden on nimettävä keskitetty asiointipiste, johon yritykset voivat osoittaa 1 kohdassa tarkoitetut pyynnöt, ja julkaistava asiaankuuluvat ohjeet ja mallit. Näiden mallien mukaisesti kerättävien tietojen on katettava kaikki EGR:n rahoitustukea koskevaa hakemusta varten tarvittavat tiedot jäljempänä olevan kohdan mukaisesti.
	2.	Kaikkien jäsenvaltioiden on nimettävä keskitetty asiointipiste, johon yritykset voivat osoittaa 1 kohdassa tarkoitetut pyynnöt. Soveltuvissa tilanteissa tämä keskitetty asiointipiste voidaan perustaa niin, että kansallinen toimivaltajako otetaan huomioon. Komission on julkaistava asiaankuuluvat ohjeet ja yhteiset mallit ja koordinoitava tätä jäsenvaltioiden kanssa. Ohjeiden on sisällettävä muun muassa opastusta asiaan soveltuvista valtiontukisäännöistä, jotta voidaan varmistaa että asianosaiset työntekijät saavat taloudellista tukea. Näiden mallien mukaisesti kerättävien tietojen on katettava kaikki EGR:n rahoitustukea koskevaa hakemusta varten tarvittavat tiedot 10 kohdan mukaisesti.


Or. <Original>{EN}en</Original>
</Amend>
<Amend>Tarkistus		<NumAm>16</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 5 kohta</Article2>
	

	Komission teksti
	Tarkistus

	5.	Asianomaisen jäsenvaltion on yrityksen pyynnöstä annettava yritykselle ohjausta koko hakumenettelyn ajan.
	5.	Asianomaisen jäsenvaltion on yrityksen tai työntekijöiden edustajan pyynnöstä annettava yritykselle ohjausta koko hakumenettelyn ajan.


Or. <Original>{EN}en</Original>
</Amend>
<Amend>Tarkistus		<NumAm>17</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 6 kohta</Article2>
	

	Komission teksti
	Tarkistus

	6.	Komissio antaa hakijajäsenvaltion pyynnöstä jäsenvaltiolle ohjausta koko hakumenettelyn ajan.
	6.	Komissio antaa hakijajäsenvaltion pyynnöstä jäsenvaltiolle ohjausta koko hakumenettelyn ajan, mukaan lukien keskitettyjen mallien tarjoaminen ja valtiontukisääntöjä koskevat ohjeet.


Or. <Original>{EN}en</Original>
</Amend>
<Amend>Tarkistus		<NumAm>18</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 9 kohta – 1 alakohta</Article2>
	

	Komission teksti
	Tarkistus

	Hakijajäsenvaltion toimittamien tietojen perusteella komissio saattaa päätökseen arviointinsa siitä, täyttääkö hakemus rahoitustuen myöntämistä koskevat edellytykset, 30 työpäivän kuluessa täydellisen hakemuksen tai tapauksen mukaan sen käännöksen vastaanottamisesta.
	Hakijajäsenvaltion toimittamien tietojen perusteella komissio saattaa päätökseen arviointinsa siitä, täyttääkö hakemus rahoitustuen myöntämistä koskevat edellytykset, 30 työpäivän kuluessa täydellisen hakemuksen tai tapauksen mukaan sen käännöksen vastaanottamisesta. Arvioinnin on sisällettävä yhteenveto kuulemismenettelyn riittävyydestä ja ehdotetuista koulutustoimenpiteistä.


Or. <Original>{EN}en</Original>
</Amend>
<Amend>Tarkistus		<NumAm>19</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 10 kohta – johdantokappale </Article2>
	

	Komission teksti
	Tarkistus

	10.	Hakemuksessa on oltava seuraavat tiedot:
	10.	Hakemuksen on perustuttava keskitettyyn malliin ja siinä on oltava seuraavat tiedot:


Or. <Original>{EN}en</Original>
</Amend>
<Amend>Tarkistus		<NumAm>20</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 10 kohta – a alakohta</Article2>
	

	Komission teksti
	Tarkistus

	a)	asianomaisen yrityksen tunnistetiedot;
	a)	asianomaisen yrityksen tunnistetiedot ja soveltuvissa tapauksissa asianomaisten toimittajien tai jatkokäyttäjien tunnistetiedot;


Or. <Original>{EN}en</Original>
</Amend>
<Amend>Tarkistus		<NumAm>21</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 10 kohta – c a alakohta (uusi)</Article2>
	

	Komission teksti
	Tarkistus

	
	c a)	soveltuvissa tapauksissa toimittajan tai jatkokäyttäjän toimittama perusteltu erittely, joissa kuvataan välittömät ja syy-yhteydet kollektiivisen hakemuksen yritysten välillä, mukaan lukien yhteys, joka on työpaikkojen menetysten kohteena olevien pääasiallisten työpaikkojen ja toimittajien tai jatkokäyttäjien kohteena olevien työpaikkojen välillä;


Or. <Original>{EN}en</Original>
</Amend>
<Amend>Tarkistus		<NumAm>22</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 9 alakohta</Article>
<DocAmend2>Asetus (EU) 2021/691</DocAmend2>
<Article2>8 a artikla – 10 kohta – d alakohta</Article2>
	

	Komission teksti
	Tarkistus

	d)	vahvistus siitä, että yritys on noudattanut ja noudattaa edelleen lakisääteisiä velvoitteitaan tai työehtosopimuksia, jotka koskevat suunniteltuja vähentämisiä, ja huolehtii työntekijöistä niiden mukaisesti, sekä kuvaus menettelyistä, joita yritys noudattaa kuullakseen kohteena olevia edunsaajia tai heidän edustajiaan;
	d)	vahvistus siitä, että yritys on noudattanut ja noudattaa edelleen lakisääteisiä velvoitteitaan tai työehtosopimuksia, jotka koskevat suunniteltuja vähentämisiä, ja huolehtii työntekijöistä niiden mukaisesti, sekä kuvaus menettelyistä, joita yritys noudattaa kuullakseen kohteena olevia edunsaajia tai heidän edustajiaan läpi koko prosessin, myös koordinoitujen pakettien luomisen aikana;


Or. <Original>{EN}en</Original>
</Amend>
<Amend>Tarkistus		<NumAm>23</NumAm>
<DocAmend>Ehdotus asetukseksi</DocAmend>
<Article>1 artikla – 1 kohta – 17 alakohta</Article>
<DocAmend2>Asetus (EU) 2021/691</DocAmend2>
<Article2>22 artikla – 4 kohta</Article2>
	

	Komission teksti
	Tarkistus

	4.	Edunsaajia koskeva selvitys on käynnistettävä kuuden kuukauden kuluessa kunkin täytäntöönpanokauden päättymisestä. Edunsaajia koskevan selvityksen on oltava avoinna edunsaajille ainakin neljän viikon ajan. Jäsenvaltioiden on toimitettava edunsaajia koskeva selvitys edunsaajille, lähetettävä vähintään yksi muistutus ja ilmoitettava komissiolle toimituksesta ja muistutuksen lähetyksestä. Jos kyseessä on yrityksen täytäntöön panema tuki, jonka kohteena ovat 6 artiklan ensimmäisen kohdan c alakohdan mukaiset edunsaajat, kyseinen yritys vastaa komission laatiman selvityksen toimittamisesta toimenpiteisiin osallistuneille työntekijöille. Komissio kerää ja analysoi edunsaajia koskevan selvityksen vastaukset, joita se käyttää pohjana tulevissa arvioinneissa.”;
	4.	Edunsaajia koskeva selvitys on käynnistettävä kuuden kuukauden kuluessa kunkin täytäntöönpanokauden päättymisestä. Edunsaajia koskevan selvityksen on oltava avoinna edunsaajille ainakin neljän viikon ajan. Jäsenvaltioiden on toimitettava edunsaajia koskeva selvitys edunsaajille, lähetettävä vähintään yksi muistutus ja ilmoitettava komissiolle toimituksesta ja muistutuksen lähetyksestä. Jos kyseessä on yrityksen täytäntöön panema tuki, jonka kohteena ovat 6 artiklan ensimmäisen kohdan c alakohdan mukaiset edunsaajat, kyseinen yritys vastaa komission laatiman selvityksen toimittamisesta toimenpiteisiin osallistuneille työntekijöille ja työntekijöiden edustajille. Komissio kerää ja analysoi edunsaajia koskevan selvityksen vastaukset, joita se käyttää pohjana tulevissa arvioinneissa.”;

Euroopan globalisaatiorahasto (EGR) on tällä hetkellä hätärahasto, jota käytetään tukemaan työttömäksi jääneitä työntekijöitä, jotka ovat menettäneet työpaikkansa talouden rakenneuudistusten seurauksena. Tuki auttaa kaikkein heikoimmassa asemassa olevia, laajamittaisissa rakenneuudistuksissa työpaikkansa menettäviä työntekijöitä työllistymään uudelleen mahdollisimman pian. Rakenneuudistusprosessien määrä voi kuitenkin kasvaa entisestään seurauksena vihreään ja digitaaliseen siirtymään liittyvistä tuotantomallien muutoksista. Tämä kohdistaa lisäpainetta yrityksiin, joiden on jo investoitava näihin siirtymiin. Kansainvälisen kaupan kehityskulut lisäävät samaan aikaan eurooppalaisiin yrityksiin kohdistuvia paineita, koska niiden seurauksena yrityksiin kohdistuu paineita tehdä muutoksia operatiiviseen organisaatioonsa. 

Nämä syyt ja tarve suojella Euroopan unionin ja Euroopan työpaikkojen strategista itsenäisyyttä tarkoittavat, että yritysten toiminnan lopettamista ja työpaikkojen menetyksiä olisi pyrittävä välttämään kaikin mahdollisin keinoin. Siksi EGR:stä olisi voitava osoittaa ennakoivaa, erillistä ja kohdennettua tukea sellaisten yritysten työntekijöille, joissa rakenneuudistus on käynnissä. Tuen pitäisi tarjota työntekijöille mahdollisuuksia työllistyä uusiin tehtäviin saman yrityksen palveluksessa tai löytää töitä toisesta yrityksestä. Ammattitaitoisen työvoiman säilyttäminen voi myös tukea rakenneuudistuksen kohteena olevia yrityksiä jatkamaan toimintojaan Euroopassa. 

EGR:n tuen yhdenmukaistaminen unionin laajempien strategisten tavoitteiden kanssa on tärkeää, joten tässä asetuksessa on varmistettava käytettävissä olevan EGR:n tuen ohjautuminen vihreää ja digitaalista siirtymää rakenneuudistuksellaan vahvistaville yrityksille ja työntekijöille, joihin välitön työpaikan menetys vaikuttaa. Tämä lujittaa rahaston roolia kestävän innovoinnin ja osaamisen kehittämisen edistäjänä. Se myös turvaa julkisten varojen käyttöä ja varmistaa, että EGR:stä ei tule ainoastaan lieventämisen väline, vaan myös muutoksen edistäjä.

Yksi tärkeimmistä muutoksista on sisällyttää mukaan työntekijät, jotka työskentelevät rakenneuudistuksen kohteena olevien yritysten suorien toimittajien ja jatkokäyttäjien palveluksessa, koska he kuuluvat myös nykyisen EGR:n tuen piiriin. Tämä kuvastaa sitä, kuinka monimutkaisia nykyhetken arvoketjujen riippuvuussuhteet ovat, ja siinä otetaan huomioon rakenneuudistuksen kerrannaisvaikutukset, jotka ulottuvat usein muihinkin kuin sen kohteena olevaan yritykseen. Jotta voidaan ylläpitää vastuuvelvollisuutta ja varmistaa kohdistetut toimet, lisäyksistä on esitettävä todiste osoitetusta syy-yhteydestä työntekijöiden ja ensisijaisen rakenneuudistuksen välillä.

On erittäin tärkeää osallistaa työntekijät ja heidän edustajansa varhaisessa vaiheessa ja mielekkäästi, koska se auttaa varmistamaan, että kohdistetut paketit suunnitellaan niille työntekijöille, joita uhkaa välitön työpaikan menetys. Työmarkkinaosapuolten vuoropuhelua koskevaa sovellettavaa kansallista lainsäädäntöä olisi siis aina noudatettava koko prosessin ajan. Tarkistuksilla edistetään avoimuutta ja oikeudenmukaisuutta rakenneuudistusten aikana ja turvataan työntekijöiden oikeudet osallistua heidän tulevaisuuteensa vaikuttavien päätösten tekemiseen. Luonnoksessa ehdotetaan myös työmarkkinaosapuolten roolin vahvistamista koordinoitujen tukipakettien suunnittelussa, koska näin voitaisiin varmistaa räätälöidyt, tehokkaat ja alueellisten työmarkkinoiden kannalta oleelliset koulutus- ja täydennyskoulutustoimenpiteet. 

Jotta sekä jäsenvaltioihin että yrityksiin kohdistuvaa hallinnollista taakkaa voidaan lievittää, lisäyksissä ehdotetaan myös vakiomuotoisten mallien käyttöä, keskitettyä opastusta ja valtiontukisääntöjen selkeyttämistä nykyisestä.
Yhteenvetona voidaan todeta, että lisäyksillä vastataan sekä työpaikkojen menetyksen muuttuvaan luonteeseen että unionin strategisiin painopisteisiin. Niiden tavoitteena on tehdä EGR:stä osallistavampi, tulevaisuuteen suuntautuneempi ja paremmin EU:n sosiaali- ja teollisuuspolitiikkaan integroitu sekä varmistaa, että se on jatkossakin elintärkeä mekanismi siirtymävaiheessa olevien työntekijöiden tukemisessa.

